Bor du også i en andelsbolig, eller har du planer om at købe en i nær fremtid, så er der god grund til at læse videre.

For uanset om du fornyr det gamle lån eller optager et nyt, er der store penge at spare på forretningen. Renterne er historisk lave, og samtidig kæmper bankerne heftigt om andelshaverens gunst. Især i København.

Næsten tre ud af fire andelshavere kan spare mere end 7.800 kroner det første år på et nyt andelsboliglån, mens hver tredje kan spare mere end 12.000 kroner om året.